CELEX: 32018D0882
Language: sl
Date: 2018-06-18 00:00:00
Title: Sklep Sveta (SZVP) 2018/882 z dne 18. junija 2018 o začasnem sprejemu določenih Palestincev s strani držav članic Evropske unije in spremembi Skupnega stališča 2002/400/SZVP

19.6.2018   
            
            
               SL
            
            
               Uradni list Evropske unije
            
            
               L 155/8
            
         SKLEP SVETA (SZVP) 2018/882
   z dne 18. junija 2018
   o začasnem sprejemu določenih Palestincev s strani držav članic Evropske unije in spremembi Skupnega stališča 2002/400/SZVP
   SVET EVROPSKE UNIJE JE –
   ob upoštevanju Pogodbe o Evropski uniji ter zlasti člena 29 in člena 31(1) Pogodbe,
   ob upoštevanju naslednjega:
   
               (1)
            
            
               Svet je 18. aprila 2016 sprejel Sklep (SZVP) 2016/608 (1), s katerim se je za nadaljnjih 24 mesecev podaljšala veljavnost nacionalnih dovoljenj določenih Palestincev za vstop in bivanje na ozemlju držav članic, navedenih v Skupnem stališču 2002/400/SZVP (2).
            
         
               (2)
            
            
               Republiko Ciper bi bilo treba dodati na seznam držav članic iz člena 2 Skupnega stališča 2002/400/SZVP.
            
         
               (3)
            
            
               Na podlagi ocene uporabe Skupnega stališča 2002/400/SZVP Svet meni, da je primerno podaljšati veljavnost teh dovoljenj za nadaljnjih 24 mesecev –
            
         SPREJEL NASLEDNJI SKLEP:
   Člen 1
   Države članice iz člena 2 Skupnega stališča 2002/400/SZVP podaljšajo veljavnost nacionalnih dovoljenj za vstop in bivanje, izdanih na podlagi člena 3 navedenega skupnega stališča, za nadaljnjih 24 mesecev od 31. januarja 2018.
   Člen 2
   Skupno stališče 2002/400/SZVP se spremeni:
   
               (1)
            
            
               člen 1 se nadomesti z naslednjim:
               „Člen 1
               To skupno stališče se nanaša na 13 Palestincev, ki pripadajo skupini Palestincev, o kateri je bil dosežen Memorandum o soglasju med palestinsko oblastjo in izraelsko vlado z dne 5. maja 2002 o evakuaciji cerkve Kristusovega rojstva v Betlehemu na miroljuben način, in ki se strinjajo z začasno preselitvijo in sprejemom v državah članicah Evropske unije.“;
            
         
               (2)
            
            
               člen 2 se nadomesti z naslednjim:
               „Člen 2
               13 Palestincev iz člena 1 začasno in izključno iz človekoljubnih razlogov sprejmejo naslednje države članice: Belgija, Grčija, Španija, Irska, Italija, Ciper in Portugalska.“
            
         Člen 3
   Ta sklep začne veljati na dan sprejetja.
   
      V Luxembourgu, 18. junija 2018
      
         
            Za Svet
         
         
            Predsednik
         
         R. PORODZANOV
      
   
   
      (1)  Sklep Sveta (SZVP) 2016/608 z dne 18. aprila 2016 o začasnem sprejemu določenih Palestincev s strani držav članic Evropske unije (UL L 104, 20.4.2016, str. 18).
   
      (2)  Skupno stališče Sveta 2002/400/SZVP z dne 21. maja 2002 o začasnem sprejemu nekaterih Palestincev v države članice Evropske unije (UL L 138, 28.5.2002, str. 33).